Diari Oficial de la Generalitat Valenciana


Sumari del DOGV 8607, del 06-08-2019 (2019/7577)

RESOLUCIÓ de 18 de juliol de 2019, de la Direcció General d'Obres Públiques, Transports i Mobilitat Sostenible, per la qual es modifica el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant per a l'any 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8607

Data del DOGV
:   06-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7577


Data del document
:   18-07-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 18 de juliol de 2019, de la Direcció General d'Obres Públiques, Transports i Mobilitat Sostenible, per la qual es modifica el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant per a l'any 2019. [2019/7577]  
  
En virtut de l'habilitació que estableix la disposició final primera de l'Ordre de 6 de setembre de 1999, de la Conselleria d'Obres Públiques, Urbanisme i Transports, que estableix el sistema de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant, la direcció general competent en matèria de transport estableix anualment un règim de descans obligatori a la prestació dels serveis de taxi en aquesta àrea.  
  
Per resolucions de 22 de desembre de 2017 i 25 de juny de 2018, de la Direcció General d'Obres Públiques, Transports i Mobilitat, es va establir el règim de descansos i serveis per al 2018, i s'actualitza, així, la normativa a què fa referència la Resolució de la Direcció General d'Obres Públiques, Transports i Mobilitat de 10 de novembre de 2017.  
  
Posteriorment a la publicació de principis de 2019 es va actualitzar la resolució davant les últimes propostes plantejades per les principals associacions de l'àrea de prestació conjunta d'Alacant. No obstant això, durant el transcurs de 2019 han arribat noves peticions consensuades per la majoria d'integrants de l'àrea, així com nombrosos canvis de torns.  
  
Després d'avaluar les peticions d'integrants de l'àrea de prestació conjunta, i considerant que afavoreixen l'oferta disponible al ciutadà, és procedent promulgar una nova resolució que reculla el règim de descansos i serveis per al 2019, així com, en els annexos, els canvis de torn de descans addicional que han sigut sol·licitats.  
I d'acord amb el que disposa l'article 15 de la Llei 13/2017, de la Generalitat, del Taxi de la Comunitat Valenciana, i en virtut de l'article 12 del Decret 159/2015, de 18 de setembre, del Consell, pel qual s'aprova el Reglament Orgànic i Funcional de la Conselleria d'Habitatge, Obres Públiques i Vertebració del Territori, resolc:  
  
Primer. Descans obligatori setmanal  
1. Fixar un dia de descans obligatori setmanal, de 00.00 a 24.00 hores, per a totes les autoritzacions de taxi adscrites a l'àrea de prestació conjunta d'Alacant, distribuïts de la manera següent:  
  
Dia de descans Indicatiu Número de les d'autoritzacions que descansen (les dues incloses)  
Dilluns E 319 a 424  
Dimarts A 425 a 531  
Dimecres B 001 a 106  
Dijous C 107 a 212  
Divendres D 213 a 318  
  
  
2. Per a les autoritzacions de taxi amb obligació de tindre adscrit vehicle adaptat a persones de mobilitat reduïda, el dia de descans obligatori, estarà distribuït de la manera següent:  
  
Dia de descans Indicatiu Número de les d'autoritzacions que descansen (les dues incloses)  
Dilluns E 535 i 537  
Dimarts A 536  
Dimecres B 532  
Dijous C 533  
Divendres D 534  
  
3. No obstant això, durant el període comprés entre el 13 de maig i el 29 de setembre els dos inclusivament, s'eximeix del descans obligatori setmanal les autoritzacions de taxi en funció de la terminació de 0 a 9, del nombre ordinal que tenen assignat, segons el quadre següent:  
  
Setmana Podran treballar tota la setmana les autoritzacions  
13 de maig al 19 de maig Acabades en 0 i 1  
20 de maig al 26 de maig Acabades en 2 i 3  
27 de maig al 2 de juny Acabades en 4 i 5  
3 de juny a 9 de juny Acabades en 6 i 7  
10 de juny a 16 de juny Acabades en 8 i 9  
17 de juny a 23 de juny Acabades en 0 i 1  
24 de juny a 30 de juny Acabades en 2 i 3  
1 de juliol a 7 de juliol Acabades en 4 i 5  
8 de juliol a 14 de juliol Acabades en 6 i 7  
15 de juliol a 21 de juliol Acabades en 8 i 9  
22 de juliol a 28 de juliol Acabades en 0 i 1  
29 de juliol a 4 d'agost Acabades en 2 i 3  
5 d'agost a 11 d'agost Acabades en 4 i 5  
12 d'agost a 18 d'agost Acabades en 6 i 7  
19 d'agost a 25 d'agost Acabades en 8 i 9  
26 d'agost a 1 de setembre Acabades en 0 i 1  
2 de setembre a 8 de setembre Acabades en 2 i 3  
9 de setembre a 15 de setembre Acabades en 4 i 5  
16 de setembre a 22 de setembre Acabades en 6 i 7  
23 de setembre a 29 de setembre Acabades en 8 i 9  
  
  
  
Segon. Descans addicional diari  
1. Torn d'hivern (de l'1 de gener al 12 de maig i del 30 de setembre al 31 de desembre)  
Fixar un descans addicional a l'establit en l'apartat anterior de huit hores al dia, de manera que totes les autoritzacions pertanyents a l'àrea de prestació conjunta d'Alacant descansaran en torn de matí, vesprada o nit, els quatre dies laborables de la setmana restants (de dilluns a divendres excepte el dia de descans corresponent).  
Els torns de descans comprenen:  
- Torn de nit (amb indicatiu N): entre les 23.00 hores i les 07.00 hores.  
- Torn de matí (amb indicatiu M): entre les 07.00 hores i les 15.00 hores.  
- Torn de vesprada (amb indicatiu T): entre les 15.00 hores i les 23.00 hores.  
- Les llicències de torns de nit (lletres M i T), en el dia lliure, podran començar el torn de treball a les 23.00 h en comptes de les 0.00 h.  
- Les llicències de torns de nit (lletres M i T) podran allargar el torn fins a la 1.00 h en les vespres de descans.  
- Les llicències del torn de dia (lletra N) podran realitzar reforç de 23.00 a 0.00 hores el dia anterior al dia lliure.  
2. Torn d'estiu (del 13 de maig al 29 de setembre)  
Fixar un descans addicional al que estableix l'apartat anterior de set hores al dia, de manera que totes les autoritzacions pertanyents a l'àrea de prestació conjunta d'Alacant descansaran en torn de matí, vesprada o nit, els quatre dies laborables de la setmana restants (de dilluns a divendres excepte el dia de descans corresponent).  
Els torns de descans comprenen:  
- Torn de nit (amb indicatiu N): entre les 23.00 hores i les 08.00 hores.  
- Torn de matí (amb indicatiu M): entre les 07.00 hores i les 16.00 hores.  
- Torn de vesprada (amb indicatiu T): entre les 15.00 hores i les 24.00 hores.  
Per tant, en aquest període, totes les autoritzacions, excepte aquelles que hagen de realitzar el descans obligatori establit en l'apartat primer, podran prestar el servei de dilluns a divendres durant les franges horàries següents: de 07.00 a 08.00 hores, de 15.00 a 16.00 hores i de 23.00 a les 24.00 hores.  
3. Aquest descans addicional, durant tot l'any, no serà aplicable, entre les 23.00 i les 24.00 hores dels divendres i vespres de dia festiu, per a les autoritzacions de taxi que treballen l'endemà segons siga parell o imparell. D'aquesta manera podran treballar entre les 23.00 i les 24.00 hores les autoritzacions parelles quan el dia, dissabte o festiu, següent siga parell i les autoritzacions imparelles quan el dia, dissabte o festiu, següent siga imparell. Encara que aquesta excepció no serà aplicable a les autoritzacions que descansen en el dia setmanal obligatori.  
4. El torn de descans addicional per a cada autorització de taxi de l'àrea de prestació conjunta d'Alacant, serà el que es publica com a annex I (temporada general) i annex II (període entre el 13 de maig i 29 de setembre). Les autoritzacions números 9, 219, 324, 508, 532, 533, 534, 535, 536, 537, i aquelles que pogueren adscriure vehicle adaptat, hauran de garantir el servei en el torn de nit.  
  
Tercer. Torns per a caps de setmana  
1. Establir un règim de torns de descans i prestació de servei obligatori, durant els caps de setmana, de manera que descanse la meitat de la flota, de manera següent:  
- Els dissabtes i diumenges que coincidisquen en dia parell prestaran el servei els taxis amb número d'autorització parell i descansaran la resta de vehicles.  
- Els dissabtes i diumenges que coincidisquen en dia imparell prestaran el servei els taxis amb número d'autorització imparell i descansaran la resta de vehicles.  
S'exceptuaran d'aquests descansos obligatoris les autoritzacions, segons terminacions que corresponguen de 0 a 9 per al període del 13 de maig i 29 de setembre, tal com es mostra en la taula de l'apartat primer, punt 3. També s'aplicarà aquesta excepció a totes les autoritzacions de taxis adaptats.  
2. Durant el període de l'1 de gener fins al 12 de maig i des del 30 de setembre fins al 31 de desembre, el torn de descans del dissabte i diumenge finalitzarà a les 21.00 hores, de manera que entre aquestes hores i les 24.00 hores puga prestar servei la totalitat de la flota.  
Durant el període del 13 de maig fins al 29 de setembre, el torn de descans del dissabte i diumenge finalitzarà a les 20.00 hores, de manera que entre aquestes hores i les 24.00 hores puga prestar servei la totalitat de la flota.   
3. Durant el període de l'1 de gener al 12 de maig i del 30 de setembre al 31 de desembre, de 03.00 hores a 07.00 hores del dissabte i del diumenge, podran prestar servei la totalitat de la flota.  
De la mateixa manera, durant el període del 13 de maig al 29 de setembre, de 00.00 hores a 08.00 hores del dissabte i del diumenge, podran prestar servei la totalitat de la flota.  
4. Per a poder seguir el repartiment de caps de setmana entre parells i imparells, el cap de setmana del 31 d'agost (dissabte) i l'1 de setembre (diumenge), amb caràcter general es considerarà l'1 de setembre com a dia parell. D'aquesta manera el dia 31 d'agost de 2019 (dissabte) treballaran les llicències imparelles, i l'1 de setembre del 2019 (diumenge) treballaran les llicències parelles.  
  
Quart. Torns per a dies festius  
1. Establir un torn de prestació del servei per als següents dies festius de 2019, i s'alternarà la prestació del servei entre les 00.00 hores i les 21.00 hores, de la manera següent:  
  
Dia festiu Autoritzacions que prestaran el servei  
19 de març Parelles   
19 d'abril Imparelles   
22 d'abril Parelles   
1 de maig Imparelles  
2 de maig Parelles   
25 de juny Imparelles   
15 d'agost Parelles   
9 d'octubre Imparelles   
1 de novembre Parelles  
6 de desembre Imparelles   
  
  
2. Entre les 21.00 hores i les 24.00 hores dels dies festius mencionats, podrà prestar el servei la totalitat de la flota.  
3. Els dies festius intersetmanals prestaran servei el 50 % de la flota, inclosos els que coincidisquen amb el seu dia de descans setmanal.  
4. Per Setmana Santa serà lliure el Dimecres Sant des de les 22.00 a les 1.00 de l'endemà per motiu de la processó més concorreguda.  
5. Podran treballar la totalitat de la flota el dia de la celebració de la festa de Sant Cristòfol.  
6. Igualment els dies 21, 22, 23 i 24 de juny, i fins a les 08.00 del matí del 25 de juny (Fogueres de Sant Joan), podran prestar servei, les 24 hores, tots els vehicles. També podrà prestar servei la totalitat de la flota el cap de setmana de Carnestoltes (2 i 3 de març) de 21.00 hores del dissabte (dia 2 de març) a 07.00 hores del diumenge (dia 3 de març). La nit-vespra de Tots els Sants podrà prestar servei la totalitat de la flota (menys les llicències amb descans obligatori setmanal, que hauran de respectar les 24 hores de descans) els dies 31 d'octubre i 1 de novembre, de 21.00 hores del 31 a 07.00 hores de l'1. Les nits de 14, 15, 21 i 22 de desembre seran lliures des de les 0.00 fins a les 8.00. Així mateix, el 24 i 31 de desembre podran prestar servei tota la flota de les 19.00 fins a les 24.00 hores, el 25 de desembre de 2019 i 1 de gener de 2020 també podrà prestar servei tota la flota les 24 hores.  
7. Aquest règim de torns de descans per a dies festius també és aplicable a les autoritzacions de taxi que tenen adscrit vehicle adaptat per a persones amb mobilitat reduïda.  
  
Cinqué. Efectes   
Aquesta resolució deixa sense efecte la Resolució de 16 de gener de 2019, de la direcció General d'Obres Públiques, Transport i Mobilitat, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant per a l'any 2019 (DOGV 8473/2019).  
Contra aquesta resolució, que no posa fi a la via administrativa, es podrà interposar recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, sense perjudici que s'utilitze qualsevol altra via que es considere oportuna.  
  
València, 18 de juliol de 2019.- El director general d'Obres Públiques, Transports i Mobilitat Sostenible: Carlos Domingo Soler.  
  
  
  
ANNEX I  
 Descans temporada general  
  
Torn de matins (M)  
Autoritzacions de taxi números: 61, 98, 131, 134, 170, 171, 175, 185, 186, 190, 197, 206, 233, 248, 249, 263, 275, 278, 280, 284, 298, 299, 304, 309, 310, 322, 334, 338, 357, 386, 413, 415, 420, 423, 425, 434, 443, 452, 475, 488, 518.  
  
Torn de vesprades (T)  
Autoritzacions de taxi números: 4, 8, 13, 23, 29, 30, 49, 55, 60, 71, 76, 80, 88, 90, 92, 97, 103, 105, 109, 118, 140, 152, 153, 173, 178, 180, 188, 192, 193, 194, 202, 203, 223, 234, 235, 244, 246, 250, 255, 276, 281, 290, 297, 306, 311, 320, 325, 331, 335, 336, 337, 342, 344, 346, 350, 359, 360, 366, 370, 376, 377, 378, 384, 385, 387, 396, 402, 403, 405, 417, 419, 421, 427, 432, 437, 440, 441, 442, 456, 459, 465, 467, 470, 478, 481, 483, 490, 498, 509, 529, 530.  
  
Torn de nits (N)  
Descansaran la resta d'autoritzacions de taxi de l'àrea.  
  
ANNEX II   
Descans entre el 13 de maig al 29 de setembre  
  
Torn de matins (M)  
Autoritzacions de taxi número: 18, 34, 50, 61, 94, 98, 131, 134, 170, 171, 174, 175, 178, 185, 186, 190, 196, 206, 213, 233, 248, 249, 259, 263, 269, 275, 278, 280, 281, 284, 298, 299, 304, 309, 310, 322, 334, 338, 357, 373, 386, 387, 388, 402, 406, 413, 414, 415, 417, 420, 423, 425, 434, 437, 441, 443, 452, 462, 475, 488, 518.  
  
Torn de vesprades (T)  
Autoritzacions de taxi número: 8, 13, 23, 29, 30, 45, 46, 49, 55, 60, 71, 76, 80, 88, 90, 92, 97, 101, 102, 103, 105, 109, 118, 140, 152, 153, 173, 180, 188, 192, 193, 194, 197, 202, 203, 223, 234, 235, 244, 246, 250, 255, 266, 276, 297, 306, 311, 320, 323, 325, 331, 335, 336, 337, 342, 344, 346, 350, 359, 360, 366, 370, 376, 377, 378, 382, 383, 384, 385, 396, 403, 405, 419, 421, 427, 432, 440, 442, 454, 456, 459, 465, 467, 470, 478, 481, 483, 490, 498, 509, 529, 530.  
  
Torn de nit (N)  
Descansaran la resta d'autoritzacions de taxi de l'àrea.  
  
Els vehicles adaptats a persones de mobilitat reduïda amb números d'autorització 9, 219, 324, 508, 532, 533, 534, 535, 536, 537 i aquelles llicències que hagen adquirit vehicles adaptats es comprometen a garantir el servei en el torn de nit. Així mateix, tots els serveis que hagen sigut sol·licitats d'aquest tipus de taxi a través del telèfon, hauran de ser acceptats obligatòriament pel vehicle que estiga més pròxim del lloc de la petició.